Københavns Adresseavis, 1832-03-23
En eenlig, nogle og 30 Aars Person, som i flere Aar er øvet i Comptoirforretninger, samt har ført Bog og opgjort Regnskaber, ønsker Ansættelse som Skriver, paa et Comptoir eller Fabrik, paa Landet eller i Provindserne, hvor ikke behøvedes en Jurist, men en flittig og duelig Forretningsmand, eller og som Lærer i de almindelige Skolevidenskaber, hos en Familie med Børn, for meget billig Løn. Anbefalende Beviser i begge Fag kunne fremlægges.